Document ID: /roh_data/filtered/fineweb-2-filterrobots_roh.jsonl.gz/58412

Cusseglier naziunal Christian Lohr da la PCD e cusseglier dals chantuns Peter Föhn dal PPS vulan cun lur moziuns augmentar il credit a Giuventetgna e sport per 15 milliuns francs per l’onn 2016. Da preschent munta il sustegn finanzial a 75,5 milliuns. Las moziuns èn ina reacziun sin l’annunzia da l’Uffizi federal per sport da vulair reducir linearmain las contribuziuns ord il motiv ch’ils daners na tanschian uschiglio betg.
Credit supplementar per 2015
Per l’onn actual dumonda il Cussegl federal da dar in credit supplementar da 12 milliuns francs. Il Cussegl naziunal sco er il Cussegl dals chantuns decidan il zercladur davart la dumonda.
RR novitads 12:00